Teadagi ei tee veel ideed kirjandust-kujundust. On tarvis kujurlikku temperamenti, milles ideed eluliseks kehastuksid vormina. Ideed on valguse kiired, mille koondusel kuumuses vorm valatakse. Selle koondatud energia  mõjul, mida loovaks andeks, talendiks hüüame, saavad ideed kujurliku loomu, kujunduseks. Igal ainel on oma sulamistemperatuur. Kujuri temperamendi koon­datud energial on sulatusvõime: tooresained sulavad ta käes, et neist uus vorm, kuju sünniks. Ideed, hüpoteesid on valguseheitjad kaoselises hinge kuristikus, kus kujur kaose vormib, sellele kehastust ja kenadust andes.